
ΑΠΟΦΑΣΕΙΣ 

Αριθ. 2078 (1) 

Κήρυξη αναδασωτέας έκτασης 20 στρεμμάτων στη θέση «Αριές» κοινό¬ 
τητας Βολιμών Ν. Ζακύνθου. 

Ο ΝΟΜΑΡΧΗΣ ΖΑΚΥΝΘΟΥ 
Έχοντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κλπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

γ) του άρθρου 34 § 4. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την προφορική πρόταση του Δ/ντή Δασών Ζακύνθου με την οποία 
προτείνεται η κήρυξη της έκτασης που αναφέρεται στο θέμα ως αναδα¬ 
σωτέας, αποφασίζουμε: 

Κηρύσσουμε αναδασωτέα με σκοπό την προστασία για τη επαναδη- 
μιουργία της Δασικής βλάστησης, που κάηκε στις 5 Σεπτεμβρίου 
1989, τη δημόσια δασική έκταση εμβαδού 20 στρεμμάτων που βρίσκε¬ 
ται στη θέση «Αριές» κοινότητας Βολιμών Ζακύνθου και προσδιορίζεται 
από τα στοιχεία ΑΒΓΔΑ και έχει όρια: 

Ανατολικά: Δάσος αειφύλλων πλατυφύλλων. 

Δυτικά: Δάσος αειφύλλων πλατυφύλλων. 

Βόρεια: Δάσος αειφύλλων πλατυφύλλων. 

Νότια: Δάσος αειφύλλων πλατυφύλλων 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ζάκυνθος, 7 Δεκεμβρίου 1989 

Ο Νομάρχης 
ΑΝΔΡΕΑΣ ΠΤΩΧΗΣ 

Αριθ. ΤΑ 5725 (2) 

Κήρυξη αναγκαστικής απαλλοτρίωσης ακινήτων για τη βελτίωση τμή¬ 
ματος της επαρχ. οδού Παπάδου - Πλώμαρίου Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις δ/ξεις του Ν.Δ. 797/1971 «περί αναγκαστικών απαλλοτριώ¬ 
σεων». 

2. Τις δ/ξεις του Β.Δ. 139/1971 «περί αρμοδιότητας των Νομαρ¬ 
χών για κήρυξη αναγκαστικών απαλλοτριώσεων». 

3. Τις δ/ξεις του Ν. 653/1979 «περί υποχρεώσεως των παρόδιων 
ιδιοκτήτων δια την διάνοιξιν εθνικών οδών κλπ.», όπως επεκτάθηκαν 
και τροποποιήθηκαν με τις παραγρ. 9 και 10 του άρθρου 62 του Ν. 
947/1979 «περί οικιστικών περιοχών» και με την παραγρ. 4 του άρ¬ 
θρου 9 του Ν. 960/1979 «περί επιβολής υποχρεώσεων προς δημιουρ¬ 
γίαν χώρων σταθμεύσεως αυτοκινήτων κ.λπ.». 

4. Τις δ/ξεις του Π.Δ. 929/1979 «περί εκτελέσεως του άρθρου 1 
του Ν. 653/1977». 

5. Την ανάγκη βελτίωσης του τμήματος της επαρχιακής οδού Πα- 
πάδου-Πλωμαρίου Λέσβου, που βρίσκεται 3 χλμ. περίπου μετά τη δια¬ 
κλάδωση Παπάδου-Πλωμαρίου-Περάματος (τμήμα από διατ. Α43 έως 
διατ. Τ46) για αντιμετώπιση των ανεπαρκών γεωμετρικών στοιχείων 
της οδού και για απόδοση ασφαλεστέρων κυκλοφοριακών συνθηκών. 

6. Την Τεχνική μελέτη, που συντάχθηκε για τη βελτίωση του ανω¬ 
τέρω τμήματος οδού, η οποία εγκρίθηκε με την αριθ. ΤΔ 1103/8 
Μαΐου 1989 απόφασή μας. 

7. Το Κτηματολογικό διάγραμμα και τον Κτηματολογικό Πίνακα 
που συντάχθηκαν, για την ανωτέρω βελτίωση με βάση την ανωτέρω 
Τεχνική Μελέτη, από τον Πολιτικό Μηχανικό Δημήτριο Σάββα και θε¬ 
ωρήθηκαν στις 18 Μαΐου 1989 από τη Δ/νση Τεχνικών Υπηρεσιών Ν. 
Λέσβου. 

8. Την αριθ. ΤΔ 2525/2 Ιουν. 1989 απόφασή μας (που δημοσιεύ- 
θηκε στο αριθ. 438Δ'/1989 τεύχος της Εφημερίδας της Κυβερνήσεως, 


με την οποία ορίσθηκε ότι για τη βελτίωση του ανωτέρω τμήματος οδού 
θα εφαρμοσθούν οι δ/ξεις των παραγρ. 9 και 10 του άρθρου 62 του Ν. 
947/1979. 

9. Την αριθ. 166/1989 απόφαση του Δ.Σ. του Νομαρχιακού Τα¬ 
μείου Λέσβου, με το α' σκέλος της οποίας αποφασίσθηκε ότι οι δαπάνες, 
που θα απαιτηθούν για αποζημιώσεις παρόδιων ιδιοκτήτων για συντέ¬ 
λεση της αναγκαστικής απαλλοτρίωσης για την ανωτέρω βελτίωση 
τμήματος οδού, θα βαρύνουν τον Προϋπολογισμό του Νομ. Ταμείου Λέ¬ 
σβου, αποφασίζουμε: 

1. Εγκρίνουμε ως προς το α' σκέλος της, την αριθ. 166/1989 από¬ 
φαση του Δ.Σ. του Νομαρχιακού Ταμείου Λέσβου. 

2. Κηρύσσουμε αναγκαστικά απαλλοτριωτέα, για τη βελτίωση του 
τμήματος της επαρχιακής οδού Παπάδου-Πλωμαρίου Λέσβου που βρί¬ 
σκεται 3 χλμ. περίπου μετά τη διακλάδωση Παπάδου-Πλωμαρίου - Πε¬ 
ράματος (Τμήμα από διατ. Α43 έως διατ. Τ46) και σύμφωνα με το 
Κτηματολογικό Διάγραμμα και τον Κτηματολογικό Πίνακα που συντά- 
χθηκεν από τον Πολιτικό Μηχανικό της Δ/νσης Τ.Υ.Ν. Λέσβου Δημή- 
τριο Σάββα και θεωρήθηκαν στις 18 Μαΐου 1989 από τη Δ/νση Τ.Υ.Ν. 
Λέσβου, έκταση συνολικού εμβαδού 1.005,75 τετραγωγικών μέτρων 
(αγροτική έκταση). 

Στην έκταση αυτή, σύμφωνα με πληροφορίες, προβάλλουν δικαιώ¬ 
ματα κυριότητας οι Παναγιώτης Ε. Ραχάνης, Αντώνιος Γ. Γιάσσάς, 
Σταμάτιος Δ. Κουλαγίνης, Εμμανουήλ Γ. Γιαννικος, Νίτσα Ιακωβίδου, 
Ευστράτιος Ν. Σουράγκας, Γεώργιος Γρ. Γιαννικος, Νικόλαος Π. Κι- 
ντακας και Ευστράτιος Ν. Σουρλάγκας. 

Η απαλλοτρίωση κηρύσσεται για δημόσια ωφέλεια υπέρ του Νομαρ¬ 
χιακού Ταμείου Λέσβου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 4 Δεκεμβρίου 1989 

Ο Νομάρχης '' 

ΑΝΑΣΤ. Γ1ΑΤΡΑΚΟΣ 

Αριθ. 206/198 9 (3) 

Κήρυξη αναγκαστικής απαλλοτρίωσης ιδιοκτησιών περιοχής Μύλων 

Έδεσσας. 

ΤΟ ΔΗΜΟΤΙΚΟ ΣΥΜΒΟΥΛΙΟ ΕΔΕΣΣΑΣ 
(Συνεδρίαση της 14 Νοεμβρίου 1989) 

Αφού έλαβε υπόψη του: 

1. Τις διατάξεις των άρθρων 257 και 258 του Π.Δ/τος 323/1989 
«Δημοτικός και Κοινοτικός Κώδικας». 

2. Το Ν.Δ. 797/1971 «περί ανακαστικών απαλλοτριώσεων», όπως 
αυτό ισχύει σήμερα. 

3. Το από μήνα Ιούνιο 1989 κτηματολογικό διάγραμμα της 
Τ.Υ.Δ.Κ. Νομαρχίας Πέλλας. 

4. Τον από μήνα Ιούνιο 1989 κτηματολογικό πίνακα της Τ.Υ.Δ.Κ. 
Νομαρχίας Πέλλας. 

5. Ολόκληρο το σχετικό φάκελο, αποφασίζει ομόφωνα: 

Κηρύσσει αναγκαστικά απαλλοτριωτέα υπέρ και με δαπάνες του Δή¬ 
μου Έδεσσας για λόγους δημόσιας ωφέλειας και συγκεκριμένα για το 
σκοπό της επέκτασης του δημοτικού κήπου των Καταρρακτών Έδεσ¬ 
σας, τα παρακάτω ακίνητα (έκταση γης, κτίσματα και δένδρα), που βρί¬ 
σκονται στην περιοχή Μύλων της πόλης Έδεσσας, δηλαδή: 

1. Έκταση γης εμβαδού 530 τ.μ. με το κτίσμα που υπάρχει σ’ αυτήν 
(ισόγεια κεραμοσκεπής παλιά αποθήκη) όγκου 108 κ.μ. και της μιάς 
(1) μουριάς που υπάρχει σ’ αυτήν και που φέρεται ότι ανήκει στους εικα¬ 
ζόμενους ιδιοκτήτες Μιχαήλ Καλαϊτζϊδης του Ιωάννου και Γεώργιο 
Απάλλα του Αθανασίου και φαίνεται με στοιχεία 1, 2, 3, 4,5 -15-6- 
1, στο από μήνα Ιούνιο 1989 κτηματολογικό διάγραμμα το οποίο συ¬ 
ντάχθηκε και θεωρήθηκε από την Τ.Υ.Δ.Κ. Νομαρχίας Πέλλας. 

2. Έκταση γης εμβαδού 810 τ.μ. με το κτίσμα που υπάρχει σ’ αυτήν 
(ερειπωμένος ισόγειος μύλος χωρίς σκεπή) όγκου 987 κ.μ. και που φέ¬ 
ρεται ότι ανήκει στους εικαζόμενους ιδιοκτήτες Ελένη Γιαννάκη του Βα¬ 
σιλείου, Σοφία χήρα Δημητρίου Βυζοβίτη, Ιωάννη Βακάλη του Αναστα¬ 
σίου και Δημήτριου Βακάλη του Αναστασίου και φαίνεται με στοιχεία 1 
-6-7-8-9-10-11-1 στο από μήνα Ιούνιο 1989 κτηματολογικό 
διάγραμμα το οποίο συντάχθηκε και θεωρήθηκε από την Τ.Υ.Δ.Κ. Νο¬ 
μαρχίας Πέλλας. 

3. Έκταση γης εμβαδού 1.739 τ.μ., με τα δένδρα που υπάρχουν σ’ 
αυτά και ειδικότερα εννέα (9) κερασιές, μιά (1) αχλαδιά, δύο (2) συκιές 
και τέσσερις (4) κληματαριές και που φέρεται ότι ανήκει στους εικαζόμε¬ 
νους ιδιοκτήτες Μαριάνθη Παπαϊωάννου του Ιωάννη, Αικατερίνη συζ. 
Πανταζή Πανταζόπουλου, κληρονόμους Γρηγορίου Τρυψιάνη του Ιω¬ 
άννη και κληρονόμους Κων/νου Τρυψιάνη του Λαζάρου και φαίνεται με 
στοιχεία 9-10-11-12-13-14-15-5-16-17-18-19-20-9 
στο από μήνα Ιούνιο 1989 κτηματολογικό διάγραμμα το οποίο συντά¬ 
χθηκε και θεωρήθηκε από την ΤΥΔΚ Νομαρχίας Πέλλας. 

4. Έκταση γης εμβαδού 743 τ.μ. με το κτίσμα που υπάρχει σ’ αυτήν 
(ισόγειο παλιό σισαμελαιοτριβείο με στέγη), όγκου 572 κ.μ. και με τα 
δένδρα που υπάρχουν σ’ αυτήν και ειδικότερα δύο (2) πλατάνια, μία (1) 
μουριά, έντεκα (11) κερασιές και μία (1) συκιά και φέρεται ότι ανήκει 
στην εικαζομένη ιδιοκτήτρια θεοφανώ Περτσεμλή του Αναστασίου και 
φαίνεται με στοιχεία 19-18-17-16-21-22-23-24-19 στα από 
μήνα Ιούνιο 1989 κτηματολογικό διάγραμμα το οποίο συντάχθηκε και 
θεωρήθηκε από την Τ.Υ.Δ.Κ. Νομαρχίας Πέλλας. 

5. Έκταση γης εμβαδού 1.771 τ.μ., με τα δύο κτίσματα που υπάρ¬ 
χουν σ’ αυτήν, δηλαδή ένα ερειπωμένο διώροφο βυρσοδεψείο χωρίς 
στέγη, όγκου 294 κ.μ. και ένα παλιό υπόστεγο, όγκου 39 κ.μ. και με τα 
δένδρα που υπάρχουν σ’ αυτήν και ειδικότερα έξι (6) μουριές, μία (1) 
μηλιάν μία (1) συκιά, ένα (1) πλατάνι και δώδεκα (12) κληματαριές και 
που φέρεται ότι ανήκει στους εικαζόμενους ιδιοκτήτες κληρονόμους Ιω¬ 
άννη Καρανικόλα του Γεωργίου και κληρονόμους Σοφίας συζ. Κων/νου 
Γέσιου και φαίνεται με στοιχεία 9-20-30-29-28-27-26-25-9 
στο από μήνα Ιούνιο 1989 κτηματολογικό διάγραμμα το οποίο συντά¬ 
χθηκε και θεωρήθηκε από την Τ.Υ.Δ.Κ. Νομαρχίας Πέλλας. 

6. Έκταση γης εμβαδού 163,70 τ.μ., που φέρεται ότι ανήκει στους 
εικαζόμενους ιδιοκτήτες Μαριάνθη Παπαϊωάννου του Ιωάννη, Αικατε¬ 
ρίνη συζ. Πανταζή Πανταζόπουλου, κληρονόμους Γρηγορίου Τρυψιάνη 
του Ιωάννη και κληρονόμους Κων/νου Τρυψιάνη του Λαζάρου και φαί¬ 
νεται με στοιχεία 53 - 54 - 55 - 56 - 53 στο από μήνα Ιούνιο 1989 
κτηματολογικό διάγραμμα που συντάχθηκε και θεωρήθηκε από την 
Τ.Υ.Δ.Κ. Νομαρχίας Πέλλας. 

7. Έκταση γης εμβαδού 380 τ.μ. με το κτίσμα που υπάρχει σ’ αυτήν 
(ισόγειος παλιός μύλος) όγκου 819 κ.μ. και που φέρεται ότι ανήκει 
στους εικαζόμενους ιδιοκτήτες Ιωάννη Σαλαμπάση του Γεωργίου, Ιω¬ 


άννη Σαλαμπάση του Νικολάου, Πέτρου Σαλαμπάση του Ιωάννη, 
Θωμά Σαλαμπάση του Χριστόδουλου, Κλεάνθη χήρα Χριστόδουλου 
Σαλαμπάση και Αναστασία συζ. Προκοπίου Σλίμπα και φαίνεται με 
στοιχεία 43 - 49 - 48 - 47 - 46 - 45 - 44 - 43 στο από μήνα Ιούνιο 
1989 κτηματολογικό διάγραμμα που συντάχθηκε και θεωρήθηκε από 
την Τ.Υ.Δ.Κ. Νομαρχίας Πέλλας. 

8. Έκταση γης εμβαδού 178,30 τ.μ. με το κτίσμα που υπάρχει σ’ 
αυτήν (ερειπωμένο παλιό διώροφο κτίσμα) όγκου 1.070 κ.μ. και που 
φέρεται ότι ανήκει στους εικαζόμενους ιδιοκτήτες κληρονόμους Ιωάννη 
Αρδίτσογλου του Χαρίτωνα και κληρονόμους Χρήστου Αρδίτσογλου του 
Χαρίτωνα και φαίνεται με στοιχεία 50-42-43-31-52-51-50 στο 
από μήνα Ιούνιο 1989 κτηματολογικό διάγραμμα που συντάχθηκε και 
θεωρήθηκε από την Τ.Υ.Δ.Κ. Νομαρχίας Πέλλας. 

9. Έκταση γης εμβαδού 237,80 τ.μ. με το κτίσμα που υπάρχει σ’ 
αυτήν (παλιό ερειπωμένο διώροφο κτίσμα), όγκου 792 κ.μ. και που φέ¬ 
ρεται ότι ανήκει στους εικαζόμενους ιδιοκτήτες κληρονόμους Γεωργίου 
Τόνα του Χρήστου, κληρονόμους Βασλείου Τόνα του Χρήστου, κληρο¬ 
νόμους Ιωάννη Κιτούτσκα του Τρύφωνα και Δημήτριο Σκίπη του Ευαγ¬ 
γέλου και φαίνεται με στοιχεία 58-57 - 78 - 60 - 59 - 58 στο από 
μήνα Ιούνιο 1989 κτηματολογικό διάγραμμα που συντάχθηκε και θεω¬ 
ρήθηκε από την Τ.Υ.Δ.Κ. Νομαρχίας Πέλλας. 

10. Έκταση γης εμβαδού 840 τ.μ. με τα δένδρα που υπάρχουν σ’ 
αυτήν και ειδικότερα μιά (1) συκιά, ένα (1) πλατάνι και μιά (1) μουριά 
και φέρεται ότι ανήκει στους εικαζόμενους ιδιοκτήτες Αικατερίνη συζ. 
Ευαγγέλου Φώτη το γένος Λιάνδη και κληρονόμους Ιωάννη Λιάνδη του 
Γρηγορίου και φαίνεται με στοιχεία 67 -50-51 - 52 - 59 - 60 - 68 - 
69 - 70 -61 - 62 - 63 - 64 - 65 - 66 - 67 στο από μήνα Ιούνιο 1989 
κτηματολογικό διάγραμμα που συντάχθηκε και θεωρήθηκε από την 
Τ.Υ.Δ.Κ. Νομαρχίας Πέλλας και 

11. Έκταση γης εμβαδού 1.475 τ.μ. με τα τρία κτίσματα που υπάρ¬ 
χουν σ’ αυτήν, δηλαδή μιά διώροφη κατοικία με στέγη όγκου 351,95 
κ.μ., μιά ισόγεια παλιά αποθήκη με στέγη όγκου 84,75 κ.μ. και ένας 
παλιός μύλος με στέγη όγκου 423,28 κ.μ. και με τα δένδρα που υπάρ¬ 
χουν σ’ αυτήν και ειδικότερα εξήντα έξι (66) κερασιές, μία (1) κυδωνιά, 
ένα (1) καβάκι, επτά (7) αχλαδιές και δύο (2) κληματαριές, και που φέ¬ 
ρεται ότι ανήκει στους εικαζόμενους ιδιοκτήτες Γεώργιο Νούσκα του 
Ηλία και Ελληνικό Δημόσιο και φαίνεται με στοιχεία 44-45-46-66- 
65-64-63-62-71-72-73-44 στο από μήνα Ιούνιο 1989 κτημα¬ 
τολογικό διάγραμμα που συντάχθηκε και θεωρήθηκε από την Τ.Υ.Δ.Κ. 
Νομαρχίας Πέλλας. 

Ο Πρόεδρος 
ΧΡΗΣΤΟΣ ΑΛΙΩΠΗΣ 

-♦- 

ΑΝΑΚΟΙΝΩΣΕΙΣ 

Αριθ. 604 (4) 

Ανακοίνωση παρακατάθεσης αποζημίωσης λόγω απαλλοτρίωσης στην 
κοινότητα Προαστίου Ν. Μεσσηνίας. 

Ο ΠΡΟΕΔΡΟΣ ΤΗΣ 
ΚΟΙΝΟΤΗΤΑΣ ΠΡΟΑΣΤΙΟΥ 

Με την 604/11.12.89 απόφαση του Προέδρου της κοινότητας Προ¬ 
αστίου που εκδόθηκε σύμφωνα με το Ν.Δ. 297/71 «περί αναγκαστικών 
απαλλοτριώσεων», την 58/89 απόφαση του Κοινοτικού Συμβουλίου 
εγκριθείσα με την ΕΣ. 23574/20.10.89 απόφαση Νομαρχ. Μεσση¬ 
νίας για την απαλλοτρίωση αγροτεμαχίου ευρισκομένου στη θέση «ΣΙ- 
ΒΙΤΣΟΒΑ» περιοχής Νέου Προαστίου ιδιοκτησίας εξ αδιαιρέτου 1) Πα¬ 
ρασκευής συζ. Κων/νου Χιουρέα και 2) Βασιλικής χα Παναγιώτη Πα- 
ναγουλέα, ανακοινώνεται ότι: 

Έχει κατατεθεί στο Ταμείο Παρακαταθηκών και Δανείων και έχει 
εκδοθεί το 36040/11.12.89 γραμμάτιο σύστασης παρακαταθήκης συ¬ 
νολικού ποσού δραχμών εκατόν τριών χιλιάδων (103.000). 

Η απαλλοτρίωση αυτή θα καταβληθεί στις ανατέρω δύο εξ αδιαιρέ¬ 
του δικαιούχους. 

Προάστιο, 11 Δεκεμβρίου 1989 
Ο Πρόεδρος 

ΠΑΝΑΓΙΩΤΗΣ ΧΙΟΥΡΕΑΣ 

Αριθ.' 2313 ί (5) 

Ειδοποίηση για την παρακατάθεση αποζημίωσης από αναγκαστική 
απαλλοτρίωση στο Ρέθυμνο. 

Ο ΠΡΟΕΔΡΟΣ ΤΟΤ ΝΟΜ/ΚΟΤ ΤΑΜΕΙΟΥ ΡΕΘΥΜΝΗΣ 

Σύμφωνα με τις διατάξεις των άρθρων 7 και 8 του Ν.Δ.' 797/1971 
«περί αναγκαστικών απαλλοτριώσεων», πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στα 
ακίνητα που απαλλοτριώθηκαν με την 79343/9.4.84 απόφαση της 
Νομάρχου Ρεθύμνης (ΦΕΚ 312/21.5.84 τ. Δ') για τη διάνοιξη του 
επαρχιακού δρόμου Κουμέρι, Πασολίτες Μελισσουργάκι - Καλαμάς - 
Καλακρέ - Ορθέ. 

β) Έχουν εγγράφει υποθήκη ή έχουν επιβάλλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα ότι η απο¬ 
ζημίωση που καθόρισε το Μονομελές Πρωτοδικείου Ρεθύμνης με τις 92 
και 93/85 αποφάσεις του για όλα τα ακίνητα και τα υπερκείμενα αυ¬ 
τών, που εμφαϊνονται στα από 24.2.89 κτηματολογικά διαγράμματα 
και στους σχετικούς κτηματολογικούς πίνακες που συνέταξε η Μηχ/κός 
Μαρίνα Τσαγκαράκη και θεώρησε ο Δ/ντής Τεχνικών Υπηρεσιών Ν. 
Ρεθύμνης, έχει κατατεθεί στο Ταμείο Παρακαταθηκών και Δανείων 
(Γραφείο Παρακαταθηκών Περάματος) το ποσό της αποζημίωσης των 
ακινήτων αυτών και έχει εκδοθεί στο 3009/1.11.89 γραμμάτιο σύ¬ 
στασης παρακαταθήκης για συνολικό ποσό δραχμών τέσσερα εκατομ¬ 
μύρια οκτακόσιες εβδομήντα επτά χιλιάδες διακόσιες (4.877.200). 

2. Η αποζημίωση αυτή είναι αποδοτέα στους δικαιούχους που θα 
αναγνωρισθούν με το Νόμο. 

Η παρούσα ανακοίνωση να δημοσιευθεί στην Εφημερίδα της Κυβερνήσεως. 

Ρέθυμνο, 6 Δεκεμβρίου 1989 

Ο Πρόεδρος του Ν.Τ. Νομάρχης Ρεθύμνης 

ΑΝΤΩΝΙΟΣ ΓΡΗΓΟΡΑΚΗΣ 

-♦- 

( 6 ) 

Ανακοίνωση παρακατάθεσης από Ε.Α.Σ. αποζημίωσης για αναγκα¬ 
στική απαλλοτρίωση ακινήτου στην περιοχή Ανθούσας Αττικής. 

Ο ΠΡΟΕΔΡΟΣ ΤΟΥ Δ.Σ. ΤΗΣ 
ΕΠΙΧΕΙΡΗΣΗΣ ΑΣΤΙΚΩΝ ΣΥΓΚΟΙΝΩΝΙΩΝ (Ε.Α.Σ.) 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων γνωστοποιεί σ’ όλους όσους: α) 
έχουν δικαίωμα κυριότητας ή άλλα εμπράγματα δικαιώματα ή β) έχουν 
εγγράψει υποθήκη ή έχουν επιβάλλει κατάσχεση ή με οποιοδήποτε 
τρόπο διεκδικούν τα ακίνητα που βρίσκονται στην περιοχή Ανθούσας 
Αττικής και έχουν απαλλοτριωθεί με το από 6.8.86 Π.Δ. που δημοαιεύ- 
θηκε στο ΦΕΚ αριθμό 660Δ/13.8.1986 για τις ανάγκες της ΕΑΣ 
(ανέγερση αμαξοστασίου) τα εξής: 

Η αποζημίωση, που καθόρισε η με αριθμό 736/87 απόφαση του 
Μονομελούς Πρωτοδικείου Αθηνών καθώς και η αριθ. 10206/88 από¬ 
φαση του 1ου Τμήματος του Εφετείου Αθηνών για τα παραπάνω ακί¬ 
νητα και για τα συστατικά και παραρτήματά τους, έχει κατατεθεί στο 
Ταμείο Παρακαταθηκών και Δανείων με τα υπ’ αριθ. 900955/ 
12.1.88 και 553/11.12.89 γραμμάτια συστάσεως παρακαταθήκης 
ποσού δρχ. 187.155.585 και 215.000 αντίστοιχα. 

Τα αναφερόμενα ακίνητα εικονίζονται στο από Μαρτίου 1986 τοπο¬ 
γραφικό διάγραμμα της μηχανικού Όλγας Ζώικα και στο συνημμένο σ’ 
αυτό κτηματολογικά πίνακα. 

Η αποζημίωση είναι αποδοτέα στους δικαιούχους που θα αναγνωρι- 
σθούν σύμφωνα με το νόμο. 

Αθήνα, 13 Δεκεμβρίου 1989 

Ο Πρόεδρος 
ΚΩΝ/ΝΟΣ ΠΑΤΤΑΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Γ. 69103 (7) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου δήμου Θεσσαλονίκης (Ν. 

Θεσσαλονίκης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979, (Α' 154), 
όπως τροποποιήθηκε με το υπ’ αριθ. 367/1987 Π.Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (περ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. 17404/1989 πράξη συνέναισης των Μαρίας Πα- 
τρώνη, Έλλης Ναούμ, Κλεονίκης Ναούμ και Δωροθέας Σαραντοπού- 
λου αποκλειστικών κυρίων του παρακάτω περιγραφομένου ακινήτου. 

7. Την υπ’ αριθ. 143/1989 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 38882/5.9.1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης. 

9. Την κατόπιν αυτοψίας τεχνικού υπαλλήλου της Δ/νσης Πολεοδο¬ 
μίας, Νομαρχίας Θεσσαλονίκης επιβεβαίωση των εμπλεκομένων στον 
υπολογισμό του μεταφερόμενου συντελεστή δόμησης στοιχείων του ακι¬ 
νήτου που βρίσκεται εντός του ρυμοτομικού σχεδίου δήμου Θεσσαλονί¬ 
κης (Ν. Θεσσαλονίκης) επί της οδού Φιλίππου αριθ. 47, με πρόταση του 
Υπουργού Περιβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1. 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) που βρίσκεται εντός του ρυμοτομικού σχεδίου Θεσσαλονίκης 
(Ν. Θεσσαλονίκης), επί της οδού Φιλίππου αριθ. 47 και έχει χαρακτηρι- 
σθεί ως διατηρητέο με το από 2.11.1983 Π. Δ/γμα (Δ' 734) και του 
οποίου την αποκλειστική κυριότητα έχουν οι παραπάνω αιτούσες τη με¬ 
ταφορά του συντελεστή δόμησης, όπως το βαρυνόμενο ακίνητο φαίνεται 
με στοιχεία Α Β Γ Δ Α στο σχετικό πρωτότυπο διάγραμμα σε κλίμακα 
1:200, που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την υπ’ αριθ. 69103/1989 πράξη του και που συ¬ 
νοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν οικοπέδου: 212,74 τ.μ. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 4,2. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτό: 212,74 τ.μ. X 
4,2 = 893,508 τ.μ. 

ε. Δομημένη επιφάνεια: 638,132 τ.μ. (144,525 τ.μ. στο ισόγειο, 
406,755 τ.μ. στους ορόφους και 86,852 τ.μ. στο δώμα). 

στ. Μεταφερόμενη δομήσιμη επιφάνεια: 893,508 τ.μ. - 638,132 
τ.μ. = 255,376 τ.μ. (4,393 τ.μ. από ισόγειο και 250,983 τ.μ. από 
ορόφους). 

Άρθρο 2. 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των 

Πατρώνη, Έλλης Ναούμ, Κλεονίκης Ναούμ και Δωροθέας Σαραντο- 
πούλου για εμβαδόν 255,376 τ.μ. (4,393 τ.μ. από ισόγειο και 
250,983 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από,τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 


αναθέτουμε τη δημοσίευση και εκτέλεση του παρόντος διατάγματος. 
Αθήνα, 11 Δεκεμβρίου 1989 
Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ I. ΛΙΑΣΚΑΣ 



ΙΑ80 

